[pic] | COMISIA COMUNITĂŢILOR EUROPENE |

Bruxelles, 10.3.2008

COM(2008) 141 final

COMUNICARE A COMISIEI CĂTRE CONSILIU, PARLAMENTUL EUROPEAN, COMITETUL ECONOMIC ȘI SOCIAL EUROPEAN ȘI COMITETUL REGIUNILOR

Acțiuni rapide pentru 2008 pentru reducerea costurilor administrative in Uniunea Europeană

(prezentată de Comisie)

COMUNICARE A COMISIEI CĂTRE CONSILIU, PARLAMENTUL EUROPEAN, COMITETUL ECONOMIC ȘI SOCIAL EUROPEAN ȘI COMITETUL REGIUNILOR

Ac țiuni rapide pentru 2008 pentru reducerea costurilor administrative in Uniunea Europeană

1. ROLUL ACţIUNILOR RAPIDE ÎN CADRUL PROGRAMULUI DE ACţIUNE PENTRU REDUCEREA COSTURILOR ADMINISTRATIVE ÎN UNIUNEA EUROPEANă

O parte esențială a programului de acțiune constă în reducerea costurilor administrative în Uniunea Europeană[1], constând în măsurarea la scară largă a costurilor administrative din perioada 2007-2008, urmată de propunerile majore de simplificare. Cu toate acestea, pentru a produce rezultate concrete pe termen scurt, programul de acțiune prevede, de asemenea, măsuri imediate care se preconizează că vor produce beneficii importante prin intermediul modificărilor tehnice aduse normelor existente. Datorită naturii modificărilor solicitate, aceste măsuri pot fi adoptate destul de rapid și din acest motiv sunt denumite „acțiuni rapide” („AR”).

În 2007, au fost programate zece acțiuni rapide care se estimează că vor permite întreprinderilor din UE să economisească 1,3 miliarde de euro. În final, începând de la 1 februarie 2008, 5 din 10 acțiuni au fost adoptate oficial, permițând astfel reducerea costurilor administrative cu aproximativ 500 milioane EUR[2]. Se preconizează că Parlamentul European și Consiliul vor adopta propunerile rămase în cursul primei părți a lui 2008.

După cum a fost anunțat în ianuarie 2008[3], Comisia prezintă prin prezenta comunicare o lista de acțiuni rapide (a se vedea Anexa I)[4]. Costurile administrative inutile au fost identificate pe baza unei revizuiri interne și a sugestiilor transmise de părțile interesate și de experții statelor membre.

2. AVIZUL GRUPULUI LA NIVEL ÎNALT AL PăRţILOR INTERESATE INDEPENDENTE PRIVIND COSTURILE ADMINISTRATIVE

Comisia a solicitat avizul noului înființat Grup la nivel înalt al părților interesate independente privind sarcinile administrative, înainte de a finaliza lista acțiunilor rapide pentru 2008. Grupul la nivel înalt a adoptat avizul său în cursul celei de-a doua reuniuni la 26 februarie 2008. De asemenea, Comisia a ținut seama de observațiile comunicate de membrii Grupului la nivel înalt de experți naționali în domeniul reglementării.

Avizul și observațiile primite exprimă sprijinul general pentru pachetul AR 2008. Grupul la nivel înalt privind sarcinile administrative a solicitat, printre altele, Parlamentului și Consiliului să introducă noi proceduri pentru adoptarea propunerilor de simplificare.

3. PROCESUL INTERINSTITUţIONAL

Mai multe acțiuni rapide pentru 2008 necesită un angajament puternic atât din partea Parlamentului, cât și a Consiliului pentru a fi adoptate până la finalul lui 2008. Comisia invită Consiliul European să solicite Consiliului și Parlamentului European să acorde prioritate specială măsurilor stabilite în anexa I de îndată ce Comisia face propunerile corespunzătoare.

De asemenea, Comisia le solicită Consiliului și Parlamentului să își dezvolte, în regim de urgență, metode de lucru adecvate pentru a grăbi procesarea propunerilor de simplificare, conform prevederilor Acordului interinstituțional din 2003, în special pentru reducerea costurilor administrative și recomandat cu insistență de Grupul la nivel înalt privind sarcinile administrative. Acest fapt este necesar pentru a se asigura că un număr suficient de propuneri de reduceri pot înregistra progrese în 2008 și în 2009[5] și este o condiție crucială pentru a se asigura că UE își va atinge cu succes obiectivul de reducere cu 25% până în 2012.

ANEXA I: Elemente care trebuie să facă obiectul ac țiunilor rapide pentru 2008

Domeniul de acțiune politică | Act UE în cauză | Descrierea costurilor sau problemei actuale și propuneri de AR 2008 |

Agricultură | Regulamentul (CEE) nr. 1722/93 al Comisiei din 30 iunie 1993 de stabilire a normelor de aplicare a Regulamentului (CEE) nr. 1766/92 al Consiliului privind restituirile pentru producție în sectorul cerealelor | Rezumat Simplificarea procedurilor de control privind amidonul modificat prin creșterea limitei sub care aceste proceduri nu se aplică. |

Costurile actuale/problema actuală Prevederile speciale de control privind amidonul modificat sunt concepute astfel încât să asigure faptul că amidonul modificat nu este reprocesat într-o materie primă a cărei utilizare ar da dreptul la mai mult de o restituire privind producția. Se introduce o sumă maximă a restituirii (în prezent 16 euro/tonă) sub care nu se aplică prevederile speciale de control. Ținând seama de nivelul curent de restituiri pentru producție și de costurile relativ ridicate de retransformare a amidonului modificat, limita de 16 euro/tonă este prea joasă. Operatorii sunt obligați să îndeplinească cerințe administrative de fiecare dată când suma rambursării depășește această limită, în pofida faptului că riscul de reprocesare speculativă este foarte limitat. |

Măsura de reducere Majorarea limitei (în prezent 16 euro/tonă) sub care nu se aplică prevederile speciale de control, în temeiul dispozițiilor articolului 10 din Regulamentul 1722/93 nu se vor aplica, la un nivel mai rezonabil pentru a facilita costurile administrative asupra operatorilor (producătorilor de amidon) prin eliminarea controalelor asupra amidonului modificat în cazul în care riscul de procesare speculativă este inexistent, din motive economice. |

Politica industrială | Directiva Parlamentului European și a Consiliului 97/68/CE din 16 decembrie 1997 privind apropierea legislațiilor statelor membre referitoare la măsurile împotriva emisiei de poluanți gazoși și de pulberi provenind de la motoarele cu ardere internă care urmează să fie instalate pe echipamentele mobile fără destinație rutieră | Rezumat Înlăturarea costurilor administrative rezultate din cerințele de notificare în conformitate cu mecanismul de flexibilitate și care incumbă autorităților de aprobare și producătorilor din statele membre. |

Costurile actuale/problema actuală În conformitate cu anexa XIII, punctul 1.5 din directiva NRMM, producătorii echipamentului original vor notifica autoritățile de aprobare din fiecare stat membru privind utilizarea mecanismului de flexibilitate (permițând introducerea pe piață a unui număr limitat de motoare care respectă doar limitele de emisii din faza precedentă). Mai mult, în conformitate cu punctul 1.7 din anexa în cauză, producătorii trebuie să raporteze la fiecare șase luni către autoritățile de aprobare privind punerea în aplicare a mecanismului de flexibilitate, inclusiv datele cumulative privind numărul de serie al motorului și al NRMM plasate pe piață în baza mecanismului de flexibilitate, numerele de serie ale motorului și ale NRMM, și statele membre unde acestea au fost plasate pe piață. Aceste cerințe de notificare creează costuri care nu sunt necesare pentru producători și pentru autoritățile de aprobare, în timp ce valoarea lor adăugată nu a fost dovedită în cursul anilor în care directiva s-a aplicat. |

Măsura de reducere Eliminarea cerințelor de notificare prevăzute la punctele 1.5 și 1.7 din anexa XIII la directiva NRMM (însă menținerea punctului 1.6 prin care se specifică faptul că producătorul are obligația de a pune la dispoziția autorităților de aprobare orice informații în legătură cu punerea în aplicare a mecanismului de flexibilitate pe care autoritatea le consideră necesare pentru a lua decizia) |

Politica industrială | Directiva 1999/5/CE a Parlamentului European și a Consiliului din 9 martie 1999 privind echipamentele hertziene și echipamentele terminale de telecomunicații și recunoașterea reciprocă a conformității acestora | Rezumat Reducerea costurilor administrative pentru producători, rezultate din necesitatea de a notifica statele membre privind intenția acestora de a introduce pe piață echipamente hertziene |

Costurile actuale/problema actuală În conformitate cu articolul 6 alineatul (4), producătorii sunt obligați să notifice intenția lor de a plasa anumite tipuri de echipamente de radiocomunicații autorităților naționale (de administrare a frecvențelor). Această dispoziție se aplică echipamentelor care funcționează în bandele de frecvență care nu sunt pe deplin armonizate în UE. Procedurile puse în aplicare de statele membre nu sunt armonizate prin directivă. Cu titlu informal, s-a atins un anumit nivel de armonizare a informațiilor, însă procedurile de transmitere a informațiilor variază. |

Măsura de reducere Punerea în aplicare a unui dispozitiv unic de notificare electronică, rolul acestuia fiind de a transmite informațiile de la producător la autoritățile din statul membru. Astfel, nu este necesar pentru producător să cunoască adresele individuale din statele membre. |

Politica industrială | Legislația referitoare la domeniul farmaceutic: - Directiva 2001/82/CE a Parlamentului European și a Consiliului din 6 noiembrie 2001 de instituire a unui cod comunitar cu privire la produsele medicamentoase veterinare Directiva 2001/83/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medicamentele de uz uman | Rezumat Revizuirea temeiurilor juridice ale diferitelor regulamente pentru a realiza o armonizare deplină a normelor variate de pe teritoriul UE. Astfel, va fi posibilă clarificarea, simplificarea și realizarea unei mai mari flexibilități a cadrului de reglementare care guvernează modificările aduse produselor medicinale (de exemplu modificări ale ambalajului, ale adresei producătorului etc.). |

Costurile actuale/problema actuală Medicamentele sunt reglementate pe întreaga durată a vieții lor. Toate modificările ulterioare introducerii acestora pe piața UE (de exemplu modificarea procesului de producție, modificarea ambalajului, modificarea adresei producătorului) sunt definite, în termeni juridici, ca „variații” și trebuie să fie tratate în conformitate cu un cadru legislativ complex: „regulamentele privind variațiile”. Variațiile implică o serie de costuri administrative considerabile atât pentru industrie, cât și pentru autoritățile de reglementare competente. Se estimează că gestionarea administrativă a acestora mobilizează peste 60% din resursele umane și din costurile financiare ale serviciilor de reglementare ale companiilor. O parte semnificativă a costurilor rezultă din faptul că, în majoritatea statelor membre, normele la nivel național variază de la o țară la alta, ceea ce duce la cerințe nearmonizate și la costuri administrative care nu sunt necesare. În ceea ce privește reglementarea variațiilor, este esențial să se asigure că medicamentele continuă să fie sigure și eficiente, costurile implicate pot împiedica, de asemenea, introducerea anumitor schimbări care sunt benefice în special pentru pacienți și, în general, pentru societate. Astăzi, aceste costuri reprezintă o barieră în calea inovației și a competitivității. |

Măsura de reducere Modificarea articolului 39 din Directiva 2001/82 și a articolului 35 din Directiva 2001/83, astfel încât dispozițiile relative la modificări să poată fi pe deplin armonizate pe teritoriul UE. |

Mediul | Decizia 2002/739/CE a Comisiei din 3 septembrie 2002 de stabilire a unor criterii ecologice revizuite pentru acordarea etichetei ecologice comunitare pentru vopsele și lacuri de interior și de modificare a Deciziei 1999/10/CE. | Rezumat Armonizarea definițiilor COV |

Costurile actuale/problema actuală Definiția unui compus organic volatil (COV) variază în mod inutil în funcție de instrumentele legislative. În general, diferențele de formulare a definițiilor duc la complicații atunci când se referă la aceleași întreprinderi/activități. Exemple: În Directiva 2004/42/CE, un COV este definit ca: „…orice compus organic care are o temperatură inițială de fierbere mai mică sau egală cu 250 °C măsurată la o presiune standard de 101,3 kPa.” În Decizia 2002/739/CE a Comisiei, este utilizată o definiție similară, însă diferit formulată: „…compusul organic volatil este orice compus organic cu un punct de fierbere (sau un punct inițial de fierbere), în condiții normale de presiune, mai mic sau egal cu 250 °C.” |

Măsura de reducere Definițiile ar trebui să fie armonizate pentru a fi clare pentru întreprinderi, în special din motiv de interfețe între instrumente. Decizia 2002/739/CE a Comisiei ar trebui modificată astfel încât să urmeze definiția COV din Directiva 2004/42/CE. Propunerea de acțiune rapidă ar trebui să reducă costurile administrative atât pentru societățile comerciale, cât și pentru organismele de punere în aplicare. |

Mediul | Directiva 2006/66/CE a Parlamentului European și a Consiliului din 6 septembrie 2006 privind bateriile și acumulatorii și deșeurile de baterii și acumulatori și de abrogare a Directivei 91/157/CEE | Rezumat Clarificarea faptului că bateriile introduse legal pe piață înainte de 26 septembrie 2008 nu trebuie să fie retrase de pe piață sau reetichetate după această dată. |

Costurile actuale/problema actuală Articolul 6 alineatul (2) din Directiva 2006/66/CE prevede că bateriile care nu respectă cerințele directivei nu trebuie să fie puse pe piață după 26 septembrie 2008 sau trebuie să fie retrase. Această dispoziție poate fi interpretată în sensul că bateriile care au fost puse pe piață în mod legal înainte de 26 septembrie 2008, care continuă să se afle pe piață după această dată și nu îndeplinesc criteriile impuse de directivă, trebuie, de asemenea, retrase de pe piață. În cazul în care directiva este interpretată conform celor de mai sus, bateriile care au fost puse pe piață în mod legal ar deveni deșeuri prematur, ceea ce contravine principiului de minimizare a deșeurilor. De altfel, retragerea acestor baterii de pe piață sau punerea acestora în conformitate cu dispozițiile directivei ar cauza costuri administrative considerabile atât statelor membre, cât și industriei. Dacă efectul articolului 6 alineatul (2) rămâne neschimbat, acest fapt ar presupune etichetarea bateriilor care se află în continuare pe piață și care nu sunt etichetate cu sigla pubelei cu roți si cu simbolurile chimice sau retragerea lor de pe piață. Aceasta ar presupune, de asemenea, retragerea de pe piață a bateriilor portabile specifice care au un conținut de cadmiu mai mare decât acela permis prin Directiva 2006/66/CE. |

Măsura de reducere Modificarea articolului 6 alineatul (2) pentru a clarifica faptul că bateriile puse legal pe piață înainte de 26 septembrie 2008 și care nu respectă cerințele Directivei 2006/66/CE nu trebuie să fie retrase de pe piață. |

Statisticile | Regulamentul (CE) nr. 638/2004 al PE și al Consiliului privind statisticile comunitare ale comerțului cu mărfuri între statele membre | Rezumat Simplificarea sistemului Intrastat în vederea facilitării raportării statistice a operatorilor economici, în special a IMM-urilor. |

Costurile actuale/problema actuală Statisticile comerțului intracomunitar înregistrează fluxuri fizice de bunuri mobile între statele membre. Datele sunt colectate lunar de la societățile comerciale de către autoritățile naționale statistice. În prezent, statele membre își stabilesc pragurile la un nivel care garantează o acoperire de cel puțin 97% din valoarea comerțului acestora. Prin urmare, la sfârșitul lui 2005, aceasta însemna că aproximativ 78% din întreprinderile care desfășurau schimburi comerciale cu alte state membre erau scutite de obligația de raportare. Continuă, totuși, să existe o marjă de reducere a ratei de acoperire și de a scuti și alte societăți comerciale de obligația de raportare către Intrastat. |

Măsura de reducere Se propune reducerea la 95% a acoperirii comerțului pentru sosiri și menținerea la 97% a ratei actuale de acoperire a comerțului pentru expedieri. În special, potențialul pentru reducerea obligațiilor de raportare impuse întreprinderilor mici și mijlocii (IMM-uri) este semnificativ având în vedere structura societăților comerciale care declară sosiri: dominată de IMM-uri. |

Piața internă (dreptul societăților comerciale) | Prima Directivă 68/151/CEE a Consiliului din 9 martie 1968 de coordonare, în vederea echivalării, a garanțiilor impuse societăților în statele membre, pentru protejarea intereselor asociaților sau terților | Rezumat Eliminarea costurilor legate de publicarea în jurnalul național a informațiilor care au fost deja făcute publice în registru comerțului. |

Costurile actuale/problema actuală Societățile comerciale trebuie să publice aceleași date în registrul comerțului și în buletinul național. Totuși, având în vedere că registrele comerțului sunt în format electronic, acestea pot fi ușor accesate pe internet. În anumite state membre, societățile comerciale trebuie să plătească atât pentru publicarea în registru, cât și pentru cea din buletinul național. |

Măsura de reducere A se permite statelor membre să mențină obligativitatea publicării detaliilor privind societățile comerciale în buletinul național numai în cazul în care o fac gratuit. |

Piața internă (dreptul societăților comerciale) | A unsprezecea Directivă 89/666/CEE a Consiliului din 21 decembrie 1989 privind publicitatea sucursalelor înființate într-un stat membru de anumite forme de societăți comerciale care intră sub incidența legislației unui alt stat | Rezumat Statele membre nu ar trebui să impună traducerea și autorizarea traducerii în țara respectivă. |

Costurile actuale/problema actuală La înregistrarea unei sucursale, trebuie să fie depuse anumite documente și detalii privind societatea (mamă). Anumite state membre cer ca traducerea și/sau autorizarea traducerii să fie realizate de traducători recunoscuți de autoritățile publice ale țării respective. Societățile și-ar putea reduce costurile în cazul în care ar avea posibilitatea de a alege locul unde să își traducă documentele și să utilizeze aceeași traducere în mai multe state membre. |

Măsura de reducere A se solicita statelor membre să accepte traducerile realizate și autorizate într-un alt stat membru în cazul în care acestea sunt acceptate de autoritățile publice din acel stat membru. |

Piața internă (contabilitate) | A patra Directivă 78/660/CEE a Consiliului din 25 iulie 1978 în temeiul articolului 54 alineatul (3) litera (g) din tratat, privind conturile anuale ale anumitor forme de societăți comerciale | Rezumat Eliminarea anumitor cerințe de publicare din directivă. |

Costurile actuale/problema actuală Directiva le impune societăților comerciale să explice, în anexa la situația financiară, cheltuielile de constituire [articolul 34 alineatul (2)], precum și defalcarea cuantumului net al cifrei de afaceri pe categorii de activități și pe piețe geografice [articolul 43 alineatul (1) punctul (8))]. Volumul datelor care trebuie publicate, în cazul IMM-urilor, este în mod evident excesiv. |

Măsura de reducere Comisia propune eliminarea cerințelor de publicare menționate mai sus din textul directivei. Totuși, aceste informații vor putea fi oferite în mod facultativ. |

Piața internă (contabilitate) | A șaptea Directivă 83/349/CEE din 13 iunie 1983 în temeiul articolul 54 alineatul (3) litera (g) din tratat, privind conturile consolidate | Rezumat Clarificarea legăturii dintre Regulamentul IAS 1606/2002 și a șaptea directivă. |

Costurile actuale/problema actuală Nu se precizează clar dacă societățile mamă care nu au filiale importante (articolul 13) fac obiectul Regulamentului IAS și, prin urmare, au obligația de a întocmi situații financiare IFRS. |

Măsura de reducere Comisia propune să se precizeze clar că societățile menționate mai sus nu fac obiectul Regulamentului IAS. |

[1] COM(2007) 23.

[2] Pentru o descriere detaliată a situației existente la 31 decembrie 2007, a se consulta anexa 3 la COM(2008) 35.

[3] COM(2008) 35.

[4] Șapte dintre aceste AR fac parte din programul anual de perspectivă privind simplificarea al Comisiei. Al doilea raport de activitate privind strategia pentru simplificarea cadrului de reglementare, COM (2008)33.

[5] Având în vedere noile alegeri europene programate pentru iunie 2009, Parlamentul European a anunțat faptul că nu va lua în considerare noile inițiative legislative după martie/aprilie 2009. Ținând seama de modificările anterioare de legislatură, este posibil ca activitățile legislative normale să nu își reia cursul obișnuit mai devreme de noiembrie 2009.